钦定古今图书集成/明伦汇编/氏族典/第290卷 > 唐俭
## 钦定古今图书集成/明伦汇编/氏族典/第290卷 > 唐俭

按《唐书唐俭传》：“俭字茂系，并州晋阳人。父鉴，隋戎州
刺史，与高祖善，尝典军卫，故俭雅与秦王游，同在太
原。俭爽迈少绳检，然事亲以孝闻。见隋政寖乱，阴说
秦王建大计。高祖尝召访之。及大将军府开，授记室
参军，渭北道元帅司马。从定京师，为相国府记室，晋
昌郡公。武德初，进内史舍人，迁中书侍郎，为并州道”
安抚大使，还为礼部尚书、天策府长史、检校黄门侍
郎、莒国公，仍为遂州都督。贞观初，使突厥，还为民部
尚书。俭居官不事事，与宾客纵酒为乐。坐不法，贬光
禄大夫。永徽初致仕，加特进。显庆初卒，谥曰襄。少子
观，为河西令，知名。孙从心，神龙中，以其子晙娶太平
公主女，擢累殿中监，晙太常少卿，坐太平党诛。